Norge misser svenskestemmene i Melodi Grand Prix
- Det er ganske dumt. Det er ikke nødvendigvis en fordel å unngå Sverige. Da kan ikke svenskene stemme på oss heller, sier Morten Thomassen, leder for den norske Grand Prix-klubben. I kveld ble motstanderne til Norges bidrag offentliggjort (se hele listen nederst i saken). Det norske bidraget skal blant annet konkurrere mot Hellas, Romania, Finland og Island, i tillegg til de faste Frankrike, Tyskland og Spania.Thomassen synes trekningen virker ok for Norge. - Det er fem-seks land som alltid går videre, Hellas blant annet, men stiller vi med en god låt er det mange «ledige» plasser å kjempe om. Det ser ikke ille ut i utgangspunktet. Lørdag går den første norske MGP-semifinalen av stabelen. Se hvilke artister som opptrer her! Rekkefølgen landene skal kjempe i er ikke bestemt. Det avgjør de svenske produsentene, etter å ha hørt bidragene. - Det er nytt av året. Kommer Norge med en discolåt kommer det ikke en discolåt rett etter. De skal prøve å variere. Da kan det hende at noen land blir sure fordi de føler de har fått en feil plassering i rekkefølgen. Her er Norges motstandere (rekkefølgen blir ikke slik den står her):Latvia Aserbajdsjan Malta Island San Marino Makedonia Finland BulgariaIsrael Norge Albania Ungarn Sveits Georgia Hellas Armenia Romania I tillegg konkurrerer vi mot Frankrike, Tyskland og Spania.
Hvilke land det norske bidraget skal kjempe mot i semifinalen Sverige i mai er klart. Og vi kjemper ikke mot svenskene.